**ПРОТОКОЛ № 27**

**от заседанието на Комисията по правни въпроси към**

**пленума на Висшия съдебен съвет,**

**проведено на 20.11.2023 г.**

Днес, 20 ноември 2023 г., понеделник, от 12.30 ч. в сградата на Висшия съдебен съвет, се проведе заседание на Комисията по правни въпроси към пленума на ВСС в състав:

**ПРЕДСЕДАТЕЛ: ЦВЕТИНКА ПАШКУНОВА**

**ЗАМ. ПРЕДСЕДАТЕЛ: ГЕОРГИ КУЗМАНОВ - отсъства**

**ЧЛЕНОВЕ: СТЕФАН ГРОЗДЕВ**

**ВЕРОНИКА ИМОВА**

**АТАНАСКА ДИШЕВА**

**ПЛАМЕН НАЙДЕНОВ**

**ЕВГЕНИ ИВАНОВ**

**СТЕФАН ПЕТРОВ**

На заседанието присъстват експертните сътрудници на комисията Димитър Ненов – директор на дирекция „Правна“, Диляна Янкова – главен експерт – юрисконсулт в дирекция „Правна“, Кристина Григорова – главен експерт – юрисконсулт в дирекция „Правна“ и техническият сътрудник – Ирен Иванова.

**Д Н Е В Е Н Р Е Д:**

**1.ОТНОСНО**:Писмо от министъра на правосъдието във връзка с искане за предварително становище по Наредба за изменение и допълнение на Наредба № Н-1 от 2023 г. за вписването, квалификацията и възнагражденията на вещите лица. (ВСС – 9483/02.11.2023 г.)

**КОМИСИЯТА ПО ПРАВНИ ВЪПРОСИ КЪМ ПЛЕНУМА НА ВИСШИЯ СЪДЕБЕН СЪВЕТ**

**РЕШИ:**

**1.1**. **ВНАСЯ** за обсъждане Наредба за изменение и допълнение на Наредба № Н-1 от 2023 г. за вписването, квалификацията и възнагражденията на вещите лица на заседание на пленума на Висшия съдебен съвет на **23.11.2023 г.**

**1.2.** **ПРЕДЛАГА** на пленума на Висшия съдебен съвет да вземе следното решение:

1. ИЗРАЗЯВА предварително положително становище по Наредба за изменение и допълнение на Наредба № Н-1 от 2023 г. за вписването, квалификацията и възнагражденията на вещите лица, като прави следните редакционни бележки:

- § 3, б. „в“ – в чл. 10, ал. 2 след думата „образование“ се добавят думите „придобито до месец април 2009 г.;

- § 6, т. 1, б. „в“ и т. 2 – в чл. 16, ал. 1, т. 7 и ал. 2 думата „възложителя“ да се замени с думите „органа, възложил експертизата“;

- § 8 – в чл. 19, ал. 2 следва да се добави уточнение от кога започва да тече предвидения едномесечен срок.

2. Решението по т. 1, ведно с извлечение по т. 1 от протокол № 27/20.11.2023 г. от заседание на Комисия по правни въпроси към пленума на Висшия съдебен съвет и финансовата обосновка, изготвена от Комисия „Бюджет и финанси“ към пленума на Висшия съдебен съвет ДА СЕ ИЗПРАТИ на министъра на правосъдието, за сведение.

**2. ОТНОСНО**: Проект на Наредба за изменение и допълнение на Наредба №  7 от 28 септември 2017 г. за съдебните заседатели.

**КОМИСИЯТА ПО ПРАВНИ ВЪПРОСИ КЪМ ПЛЕНУМА НА ВИСШИЯ СЪДЕБЕН СЪВЕТ**

**РЕШИ:**

**2.1**.На основание чл. 4 от Вътрешните правила за изработване на нормативни актове във Висшия съдебен съвет и оценка на въздействието им **ВЪЗЛАГА** на дирекция „Правна“ да изготви частична оценка на въздействието на проекта на Наредба за изменение и допълнение на Наредба № 7 от 28 септември 2017 г. за съдебните заседатели.

**2.2.** На основание чл. 69, т. 2, б. „н“ от Правилника за организацията и дейността на Висшия съдебен съвет и неговата администрация от Вътрешните правила за изготвяне на нормативни актове във ВСС **ВЪЗЛАГА** на дирекция „Бюджет и финанси“ да изготви финансова обосновка на проекта на Наредба за изменение и допълнение на Наредба № 7 от 28 септември 2017 г. за съдебните заседатели.

**2.3.** Проектът на Наредба за изменение и допълнение на Наредба № 7 от 28 септември 2017 г. за съдебните заседатели, ведно с мотивите, частичната оценка на въздействието и финансовата обосновка, да се внесат за разглеждане на следващо заседание на Комисията.

**3. ОТНОСНО**: Предложение от председателя на Върховния административен съд за изменение на Наредба № 1 от 09.02.2017 г. за конкурсите за магистрати и за избор на административни ръководители в органите на съдебната власт.

**КОМИСИЯТА ПО ПРАВНИ ВЪПРОСИ КЪМ ПЛЕНУМА НА ВИСШИЯ СЪДЕБЕН СЪВЕТ**

**РЕШИ:**

**3.1**. **ИЗРАЗЯВА** положително становище по направеното от председателя на Върховния административен съд предложение за изменение на Наредба № 1 от 09.02.2017 г. за конкурсите за магистрати и за избор на административни ръководители в органите на съдебната власт.

**3.2.** **ВЪЗЛАГА** на дирекция „Правна“, АВСС да изготви проект на Наредба за изменение Наредба № 1 от 09.02.2017 г. за конкурсите за магистрати и за избор на административни ръководители в органите на съдебната власт съобразно изложените в протокола мотиви, както и мотиви по чл. 28, ал. 2 от Закона за нормативните актове към него.

**3.3.** След изпълнение на решението по т. 2, на основание чл. 4 от Вътрешните правила за изработване на нормативни актове във Висшия съдебен съвет и оценка на въздействието им **ВЪЗЛАГА** на дирекция „Правна“ да изготви частична оценка на въздействието на проекта на Наредба за изменение Наредба № 1 от 09.02.2017 г. за конкурсите за магистрати и за избор на административни ръководители в органите на съдебната власт.

**3.4.** След изпълнение на решението по т. 2, на основание чл. 69, т. 2, б. „н“ от Правилника за организацията и дейността на Висшия съдебен съвет и неговата администрация **ВЪЗЛАГА** на дирекция „Бюджет и финанси“ да изготви финансова обосновка на проекта на Наредба за изменение Наредба № 1 от 09.02.2017 г. за конкурсите за магистрати и за избор на административни ръководители в органите на съдебната власт.

**3.5.** Проектът на Наредба за изменение Наредба № 1 от 09.02.2017 г. за конкурсите за магистрати и за избор на административни ръководители в органите на съдебната власт, ведно с мотивите, частичната оценка на въздействието и финансовата обосновка, да се внесат за разглеждане на следващо заседание на Комисията.

**4. ОТНОСНО**: Доклад от Олга Керелска – член на Висшия съдебен съвет и член на работна група с предмет „Преценка на необходимостта от промени в Наредба № 4 от 16.03.2016 г. за воденето, съхраняването и достъпа до регистъра на актовете на съдилищата“.

**КОМИСИЯТА ПО ПРАВНИ ВЪПРОСИ КЪМ ПЛЕНУМА НА ВИСШИЯ СЪДЕБЕН СЪВЕТ**

**РЕШИ:**

**4.1**. **ИЗПРАЩА** за становище на председателя на Върховния касационен съд и председателя на Върховния административен съд:

- извлечение от т. 1 по протокол № 27/20.11.2023 г. от заседание на Комисия по правни въпроси към пленума на Висшия съдебен съвет;

- доклад от Олга Керелска – член на Висшия съдебен съвет и член на работна група с предмет „Преценка на необходимостта от промени в Наредба № 4 от 16.03.2016 г. за воденето, съхраняването и достъпа до регистъра на актовете на съдилищата“;

- Таблици (3 броя с №1-3 – апелативни, окръжни и районни съдилища) относно граждански, търговски и фирмени дела, чиито актове „изцяло не подлежат на публикуване“;

- Таблици (3 броя с № 4-6 – апелативни, окръжни и районни съдилища) относно граждански, търговски и фирмени дела, чиито актове „подлежат на публикуване без мотивите“;

- Таблица (1 брой с № 7 – апелативни, окръжни и районни съдилища) относно наказателни дела, чиито актове „изцяло не подлежат на публикация“;

- Таблица (1 брой с № 8 – апелативни, окръжни и районни съдилища) относно наказателни дела, чиито актове „подлежат на публикуване без мотивите“;

- Таблица (1 брой с № 9 – Върховен административен съд) относно административни дела, чиито актове „изцяло не подлежат на публикуване“;

**4.2**. След получаване на становищата по т. 4.1 същите да бъдат внесени в заседание на Комисията.

**ПРЕДСЕДАТЕЛ**

**НА КОМИСИЯТА: /п/**

**ЦВЕТИНКА ПАШКУНОВА**